**Apátistvánfalva Községi Önkormányzat Képviselő-testületének**

**13/2016. (VI. 27.) önkormányzati rendelete**

**a települési szilárd hulladékkal kapcsolatos köztisztasági közszolgáltatás**

**kötelező igénybevételéről szóló 3/2014. (I. 23.) önkormányzati rendelet**

**módosításáról**

Apátistvánfalva Községi Önkormányzat Képviselő-testülete a hulladékról szóló 2012. évi CLXXXV. törvény 88. § (4) bekezdés d) pontjában kapott felhatalmazása alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdése 19. pontjában meghatározott feladatkörében eljárva a következőket rendeli el:

**1. §** A települési szilárd hulladékkal kapcsolatos köztisztasági közszolgáltatás kötelező igénybevételéről szóló 3/2014. (I. 23.) önkormányzati rendelet (a továbbiakban: R.) 6. §-a helyébe a következő rendelkezés lép:

„**6. §** **(1)** A közszolgáltatási díjat az ingatlanhasználó a Nemzeti Hulladékgazdálkodási Koordináló és Vagyonkezelő Zrt. által megküldött számla alapján köteles megfizetni.

**(2)** Késedelmes díjfizetés esetében a Nemzeti Hulladékgazdálkodási Koordináló és Vagyonkezelő Zrt. jogosult késedelmi kamat felszámítására.”

**2.§** Hatályon kívül kerül a R. 8. § (2) bekezdésének h) – i) pontja.

**3.§** Ez a rendelet 2016. július 1-jén lép hatályba.

Császár-Bartakovics Csaba sk. Dr. Dancsecs Zsolt sk.

polgármester jegyző

Kihirdetve:

2016. június 27-én

Dr. Dancsecs Zsolt sk.

jegyző